REGOLAMENT TAL-KUMMISSJONI (KE) Nru 381/2009
tat-8 ta’ Mejju 2009
li jemenda r-Regolament (KE) Nru 2092/2004 li jistipula regoli dettaljati għall-applikazzjoni ta’ kwota tariffarja fuq l-importazzjoni ta’ ċanga mnixxfa mingħajr għadam li toriġina mill-Iżvizzera
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) [Ir-Regolament dwar l-OKS Unika] (1), u b'mod partikolari l-Artikolu 144(1) tiegħu, flimkien mal-Artikolu 4 tiegħu,
Billi:
(1)
Skont ir-Regolament tal-Kummissjoni (KE) Nru 2092/2004 (2) għandhom jinħarġu ċ-ċertifikati ta’ awtentiċità li juru li l-prodotti joriġinaw fl-Iżvizzera qabel ċerti prodotti jkunu importati. L-isem tal-awtorità li toħroġ dawn iċ-ċertifikati jinsab fl-Anness III għal dak ir-Regolament. L-Artikolu 4(2) ta’ dak ir-Regolament jipprovdi li l-Anness III jista’ jiġi rivedut f’każ li tinħatar awtorità ġdida għall-ħruġ taċ-ċertifikati.
(2)
L-Iżvizzera nnotifikat lill-Kummissjoni li ħatret entità ġdida li se tkun awtorizzata toħroġ ċertifikati ta' awtentiċità.
(3)
Ir-Regolament (KE) Nru 2092/2004 għandu għalhekk jiġi emendat skont dan.
(4)
Il-miżuri provduti f'dan ir-Regolament huma skont l-opinjoni tal-Kumitat ta’ Ġestjoni tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Anness III għar-Regolament (KE) Nru 2092/2004 jinbidel bit-test stipulat fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta’ Mejju 2009.